O femeie din judeţul Cluj este acuzată că a întreţinut relaţii sexuale cu un băiat în vârstă de 11 ani, scrie Ziar de Cluj citat de News.ro.

Foto: Shutterstock

„Poliţiştii Secţiei 9 Rurală Turda s-au autosesizat cu privire la faptul că o femeie, în vârstă de 35 de ani, din comuna Aiton, judeţul Cluj a întreţinut raporturi sexuale, pe o perioada de timp, cu un copil din localitate, în vârstă de 11 ani", anunţă IPJ Cluj.

Conform Ziar de Cluj, care citează surse apropiate anchetei, băiatul a povestit unui psiholog despre întâlnirile cu femeia, care este sociolog şi lucrează la un centru din Cluj Napoca.

Femeia a fost reţinută pentru 24 de ore.

La expirarea perioadei de reţinere va fi prezentată în faţa unui judecător de drepturi şi libertăţi, în vederea dispunerii unor măsuri preventive, au precizat poliţiştii.